Page:Oxford Book of English Verse 1250-1900.djvu/454

 She had nae sooner buskit hersell, And putten on her gown, But Edom o' Gordon an' his men Were round about the town.

They had nae sooner supper set, Nae sooner said the grace, But Edom o' Gordon an' his men Were lighted about the place.

The lady ran up to her tower-head, Sae fast as she could hie, To see if by her fair speeches She could wi' him agree.

'Come doun to me, ye lady gay, Come doun, come doun to me; This night sall ye lig within mine arms, To-morrow my bride sall be.'

'I winna come down, ye fals Gordon, I winna come down to thee; I winna forsake my ain dear lord, That is sae far frae me.'

'Gie owre your house, ye lady fair, Gie owre your house to me; Or I sall brenn yoursel therein, But and your babies three.'

'I winna gie owre, ye fals Gordon, To nae sic traitor as yee; And if ye brenn my ain dear babes, My lord sail mak ye dree.

buskit] attired.